କଟକ, ମାର୍ଚ୍ଚ ୫ (ଲୋକାଲ ୱାୟାର) : ମିଳିତ ଓଡିଶା ନିଶାନିବାରଣ ଅଭିଯାନ ଓ ମଦମୁକ୍ତ ଯୁବ ବାହିନୀ ପକ୍ଷରୁ ଓଡିଶାକୁ ସଂପୂର୍ଣ୍ଣ ମଦମୁକ୍ତ ଦାବୀରେ 'ମଦମୁକ୍ତି ଅଭିଯାତ୍ରା' ଦଳର କର୍ମୀମାନଙ୍କୁ ମଙ୍ଗଳବାର ଦିନ ଗିରଫ କରି ପୋଲିସ ରାତିରେ ଛାଡିବାକୁ ନେଇ ବାଦାମବାଡିରେ ପ୍ରବଳ ଉତ୍ତେଜନା ଦେଖାଦେଇଥିଲା ।
ସୂଚନାଯୋଗ୍ୟ ଯେ ଗତ ଫେବୃୟାରୀ ୨୩ ତାରିଖ ଠାରୁ 'ମଦମୁକ୍ତି ଅଭିଯାତ୍ରା' ଦଳ ପୁରୀ, ଜଗତସିଂହପୁର, କେନ୍ଦ୍ରାପଡା, ଯାଜପୁର, ଭଦ୍ରକ, ବାଲେଶ୍ୱର, ମୟୁରଭଞ୍ଜ, କେନ୍ଦୁଝର, ଢେଙ୍କାନାଳ କଟକ, ଖୋର୍ଦ୍ଧା ହୋଇ ଭୁବନେଶ୍ବରରେ ପହଞ୍ଚିବାର କାର୍ଯ୍ୟକ୍ରମ ରହିଛି ।
ଏହି ଦଳ କଟକ ରେଳଷ୍ଟେସନରେ ପହଞ୍ଚିବା କ୍ଷଣି ଶୋଭାଯାତ୍ରା ଏହି ଦଳକୁ ଉତ୍କଳ ସର୍ବୋଦୟ ମଣ୍ଡଳ ଓ ବସ୍ତିବାସିନ୍ଦା ଏକତା ମଞ୍ଚ ତରଫରୁ ସ୍ୱାଗତ କରାଯାଇଥିଲା । ଶୋଭାଯାତ୍ରାଟି କଲେଜଛକ, ରାଣୀହାଟ, ବଜ୍ରକବାଟି, ଦୋଳମୁଣ୍ଡେଇ ଛକ ହୋଇ ବାଦାମବାଡି ଅଭିମୁଖେ ଯାତ୍ରା କରିଥିଲା । ହଠାତ ବାଦାମବାଡିଠାରେ ଶୋଭାଯାତ୍ରା ଦଳକୁ ପୋଲିସ ଅଟକାଇଥିଲା । ଏହାର ପ୍ରତିବାଦରେ ନିଶାନିବାରଣ କର୍ମୀମାନେ ବର୍ଷା ସତ୍ତ୍ବେ ରାସ୍ତାରେ ବସି ରହିଥିଲେ ।
କିଛି ସମୟ ପାଇଁ ପୋଲିସ ଓ ନିଶାନିବାରଣ କର୍ମୀମାନଙ୍କର ବାକ୍ ବିତଣ୍ଡାପରେ ସେମାନଙ୍କୁ ପୋଲିସ ଗିରଫ କରି ଅଟକ ରଖିଥିଲା ।
ରାତିରେ ସେମାନଙ୍କୁ ପୋଲିସ ପିଆର ବଣ୍ଡରେ ଛାଡିଥିଲା । ଉକ୍ତ କାର୍ଯ୍ୟକ୍ରମରେ ରାଜ୍ୟ ସଂପାଦକ ରମାକାନ୍ତ ମଣ୍ଡଳ, ମଳୟ ତ୍ରିପାଠୀ, କାହ୍ନୁଚରଣ ବେହୁରା, ସତ୍ୟବ୍ରତ ପୃଷ୍ଟି,ବିଜୟ ସ୍ୱାଇଁ, ଖଗେଶ୍ୱର ବଳ, ପ୍ରିୟନାଥ ଆଚାର୍ଯ୍ୟ ପ୍ରମୁଖ ନେତୃତ୍ୱ ନେଇଥିବା ବେଳେ ଶୋଭାଯାତ୍ରାରେ ରାଜେଶ ଦେ, ଇନ୍ଦୁମତୀ ସାହୁ,ମାଳତୀ ପାତ୍ର, ହିଂମାଶୁ , ଜିତୁରାମ, ଜୟନ୍ତୀ ବିଶ୍ୱାଳ, କବିତା ପରିଡା,ପିତାମ୍ବର ଭୂୟାଁ, ନରେନ୍ଦ୍ର ବେହେରା, ଅର୍ଜ୍ଜୁନ ସାମନ୍ତରାୟ, ଅନ୍ନପୂର୍ଣ୍ଣା ପତି, ବିଜୟଲକ୍ଷ୍ମୀ ମହାନ୍ତି, ବିଚିତ୍ରାନନ୍ଦ ସେଠୀ, ସର୍ବେଶ୍ୱର ବାରିକ, ସୁନାକର ବରାଳ, ମମତା ଦାସ, ଶେଖ ଅବଦୁଲ୍ଲା ପ୍ରମୁଖ ସାମିଲ ହୋଇଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
